
Apare săptămânal, sub conducerea unui comitet. 








Un jubileu. 


La popoarele înaintate, cari au 
avut norocul unor prielnice condiţii 
de desvoltare și se pot mândri cu tra- 
diţii culturale înrădăcinate adânc în tre- 
cut, jubileul de 7 decenii al unei gazete 
nu e un lucru neobicinuit. Se află ziare 
cu un trecut şi mai vechiu, cum e de 
pildă în Germania „ Vossische Zeitung“, în- 
temeiată de librarul Joh. Michael Rüdiger 
pe la începutul veacului al XVIII-lea și 
ridicată la vaza, de care s'a bucurat mai 
târziu, prin literatul Voss, cătră sfârșitul 
aceluiaș secol. 

Dar între împrejurările noastre de 
vieață chinuită şi strivită, faptul că un 
ziar politic ca „Gazeta Transilvaniei“ sa 
putut susțineă 70 de ani, pe lângă cea 
mai riguroasă observare a principiilor 
culturale şi politice, de cari au fost că- 
lăuziţi cei ce i-au dat vieață — e de o 
importanţă deosebită. De sigur, nu e 
numai o întâmplare, că tocmai la noi în 
Ardeal își prăznuieşte acum jubileul de 
7 decenii încheiate cea mai veche foaie 
românească din câte există astăzi, în ori- 
care parte a ţărilor locuite de Români. 
Ceva din hotărîrea nestrămutată, din ìn- 
delunga răbdare și stăruința îndărătnică 
a românimii ardelene, se reoglindește 
par'că în această prăznuire. 


Va fi interesant să amintim, că nici 
Ungurii nici Sașii nu au astăzi o foaie 
atât de veche, şi astfel „Gazeta“ dela 
Brașov e cea mai respectabilă, ca vârstă, 
nu numai între foile române, ci în în- 
treagă ziaristiea Ardealului şi a Țării 
Ungurești. 

Vieaţa acestei foi e o parte însem- 
nată din vieața neamului nostru. Când 
eră mai mare trebuința de ea, când eră 
timpul suprem, să avem şi noi o foaie 
politică, cum aveau de multă vreme, toate 
neamurile dimprejur, atunci zelul unui 
profesor tînăr dela școala negustorilor din 
Braşov, în alianță cu iscusinţa unui ti- 
pograf sas, ne-a dat „Gazeta de Transil- 
vania“, începutul căreia poate să pară azi 
foarte modest înaintea celor ce nu ţin 
samă de greutăţile nespuse ale acelor 
timpuri vitrege. Dar foloasele, ce au re- 
zultat pe urma acestui modest început, sunt 
foarte însemnate. Mulțimea de poveţe eco- 
nomice şi culturale, școala politică, ce 
o făceă indirect întemeietorul Gazetei, 
Gheorghe Barițiu, ideile sănătoase, ce ră- 
spândeă neintrerupt în cercul cetitorilor 
săi — toate acestea au contribuit într'o 
măsură hotăritoare la trezirea conștiinţii, 
la îmbărbătarea sufletelor și pregătirea 
unor vremuri mai bune. 

Ceeace trebuiă atunci, — cum trebue 
și azi, și oricând — unei gazete, pentru 
a prinde teren şi a se întări, eră înainte 
de toate o personalitate, care să se iden- 














tice cu interesele ei, s'o conducă, s'o 
ingrijască, şi cunoscând bine trebuinţele 
momentului, să ştie află toţi factorii fo- 
lositori, să știe câştigă și menţine, prin 
colaboratori de ispravă, un public cetitor 
cât mai număros. 

Această personalitate în primele de- 
cenii de existenţă ale „Gazetei“ a fost 
Barițiu, care a știut grupă o samă de 
oameni dintre cei mai aleşi şi mai price- 
puţi — bucuroşi toţi să lumineze poporul, 
în cele politice prin „Gazeta“, iar în 
cele culturale prin „Foaia pentru minte, 
inimă și literatură“. — Incepând dela 
Andreiu Mureșanu, cel dintâi colaborator 
al acestor foi, dela harnicul Dr. Pavel 
Vasici şi entuziastul Tincu Velia din 
Bănat până la savanții Cipariu, I. Maio- 
rescu, Aron Florian şi Eliade „toţi câți 
știau să poarte peana — ne spune Ba- 
rițiu — simţiau plăcere a sta cu mica 
redacţiune în comunicaţiune și scopul 
tuturor eră, ca pe lângă înaintarea lite- 
raturii să ne dăm și educațiunea politică, 
a cărei lipsă o simțiam foarte tare, mai 
ales, când reflectam în noi, că se poate 
să ajungem şi epoce grele“. 

Cu asemenea sprijin și mulțămită 
stăruinței de fier a redactorului s'a putut 
asigură viitorul acestor foi, cari fiind 
cetite pe de-arândul, în Ardeal ca şi în 
principate, pregătiră cu încetul calea spre 
unitatea culturală a neamului. 

După o vieață de 10 ani apariţia lor 
fù suspendată pe scurt timp, parte în urma 
turburărilor. din 1848—9, parte prin vol- 
nicia cârmuirii dela 1850; dar sub îngrijirea 
lui Jacob Mureșianu (1850—1878) în curând 
ele se continuară iarăș „ca niște râulețe 
Mici și line, răcorind, pe cât ajungeau, 
sufletele române însetate de o soarte 
mai bună“. In 5/17 Ianuarie a. c, sau 
împlinit apoi 3 decenii, decând „Gazeta 
Transilvaniei“ stă sub conducerea actu- 
alului său director d-l Dr. Aurel Mureşianu, 
care a îngrijit cu sfinţenie moştenirea — 
părintească şi națională, ce i-a fost în- 
credințată, şi s'a străduit a o spori și 
înaintă, potrivit cerinţelor vremii. 

* 


Cum vedem deci, în conducerea 
„Gazetei“ nu s'au întâmplat în acest lung 
trecut de 7 decenii, decât 3 schimbări de 


persoane. Atitudinea politică și culturală - 


a Gazetei a rămas însă neatinsă. Cre- 
dincioasă tradiţiilor bune, a purtat tot- 
deauna lupta cea mai aprigă şi desin- 
teresată pentru dobândirea, iar dela 1865 
încoace pentru redobândirea drepturilor 
noastre politice, pentru egala îndreptă- 
țire naţională, pentru principiul liberei 
concurențe în cele culturale şi pentru 
mântuirea culturii noastre românești. 
Dupăce pregătise arena de luptă și 


formase o opinie publică, pe care o stă-. 


pâneă singură, până la apariția „Lele- 
grafului Român“ (1853), „Gazeta Tran- 














silvaniei eră în adevăr „Gura Românilor“, 
cum o numise Treboniu Laurian. De atunci 
încoace n'a mai putut să aibă, firește, 
o stăpânire exclusivă asupra tuturor cu- 
getelor şi voinţelor, și s'au găsit mulți, 
cari dela 1865 începând nu se puteau 
nici decum împăcă cu politica pasivității, 
susținută de „Gazeta“, pe care o invinuiau, 
că nu ţine samă de realitatea împreju- 
rărilor şi de puţinătatea forțelor noastre 
în o luptă politică atât de inegală. Cu 
o persistență neinduplecată a ştiut însă 
„Gazeta“ să reprezinte totdeauna, în mod 
demn, o politică naţională radicală şi 
intransigentă, având drept bază princi- 
piară continuitatea drepturilor din 1863, 
o continuitate analogă încâtva cu cea 
a drepturilor din 1848, cu ajutorul căreia 
Ungurii au reușit să facă la 1867 o re- 
staurație atât de profitabilă pentru dânșii. 
Analogia eră însă atacabilă în un punct: 
disproporţia dintre forţele, cu cari și-au 
știut Ungurii recâștigă și validità drep- 
turile lor naţionale și insuficiența pute- 
rilor noastre, lipsa de pregătire şi situaţia 
noastră excepţională, pe care o accen- 
tuau necontenit politicianii realiști, cari 
țineau samă de împrejurarea fatală, că 
„driturile în privința noastră altmintrelea 
se tălmăcesc, decât în privința altora“, 
(cum scrie Şaguna cătră Barițiu”) şi ex- 
clamau îndureraţi: „ Vana sine viribus ra l“... 





* 

Mai târziu, fluctuațiile politicei mi- 
litante au ridicat la suprafață alți oameni 
şi alte ziare politice: „Albina“ lui Babeş, 
„Concordia“ lui Sigismund Pap şi „Fe- 
derațiunea“ lui Alexandru Roman, iar în 


timpurile mai apropiate „Tribuna“ din 
Sibiiu și „Dreptatea“ din Timişoara. 
Ziaristica noastră a început să răsune 
acum din mai multe coarde. Dar în întreg 
acest concert de glasuri și păreri „Ga- 
zeta“ a reuşit să aibă în cele mai multe 
chestiuni politice o opinie separată, care 
izvoră din atitudinea ei istorică, totdeauna 
aceeaş: idealistă și neșovăitoare. 


Ziarele amintite au apărut și dis- 
părut, toate pe rând. „Gazeta“ însă — 
a rămas ca o stâncă neclintită, în vâr- 
tejul valurilor politice amenințătoare. 


Această supravieţuire, se pare, că 
îndreptățește o direcție politică ca cea, 
propoveduită și apărată de „Gazeta* în 
lungul său trecut de șapte decenii, cu o 
rară consecvență şi bărbăţie. Increderea 
fermă în viitorul neamului și nădăjduirea 
unor zile mai bune se desface din tot 
cuprinsul bogat al celor 70 de volume. 
Și de aceea, cu drept cuvânt se poate 
spune, despre „Gazeta Transilvaniei“, că 
„luptă bună a luptat, credinţa a păzit“... 


Dr. I. Lupaș. 


2) Cf. Barițiu: „Părți alese“ III. p. 566. 

Intoleranţa religioasă. 


Nu de noi este vorba și de ale 
noastre năcazuri confesionale. Un caz 
special de intoleranţă religioasă s'a ivit 
săptămâna trecută în Austria şi toată 
presa de-acolo îl discută. Noi facem po- 
menire de el numai ca de un simptom 
al vremii. 

Un profesor de istoria dogmelor la 
Universitatea din Insbruck, cu numele 
Wahrmund, unul din cei mai învățați 
oameni ai bisericei catolice în Austria, 
își ţineă cursurile într'un ton mai liberal 
şi nu-și făcea nici o taină din credinţele 
sale, că Papa cu cei din jurul său prea 


literatura de astăzi. Wahrmund susțineă 
între altele, că dintre multe dogme gre- 
şite ale bisericei catolice, ar fi şi aceea 
privitoare la indisolubilitatea cununiei, 
spunând că prin nimic nu se poate do- 
vedi, că divorţul dintre bărbat și femeie 
ar fi inadmisibil. In conferenţe publice 
şi într'o broșură scrisă frumos, numitul 
profesor făceă propaganda în jurul ide- 
ilor sale. 

Deodată superiorii catolici se ridică 
împotriva lui, denunțându-l. Partidul ca- 
tolic din Reichsrath începe a se agită. 
Censura îi suprimă mai -multe pasage 
din broșură. Însuș nunțiul papal din Viena 
intervine pe lângă ministrul de externe, 
iar acesta pe lângă cel de culte, cerând 
suspendarea lui Wahrmund. Acesta este 
insultat de presă, trebue să-și suspendeze 
cursurile. Parlamentul, ţara întreagă se 
preocupă de broşura lui. Şi iată deodată 
Austria în plin războiu religios. 

Sfârșitul, firește, nu poate fi altul 
decât suspendarea lui Wahrmund și ajun- 
gerea lui la un mare renume, pe cum 
şi la un mandat de deputat liberal. In- 
văţătura cea mare din acest scandal va 
fi însă convingerea că cu tot progresul 
realizat de ştiinţă, luptele confesionale 
tot mai dăinuesc, și intoleranța în ce- 
stiuni de religie n'a dispărut încă. Mai 
ales catolicii sunt aceia, cari veghiază 
la porțile dogmelor și nu îngăduie ma- 

nifestarea credințelor individuale. 

Dar naște întrebarea: este un bine 
pentru un stat, sau pentru un neam, 
când isbucnesc astfel de încăerări pentru 
cestiuni platonice, când toată vieața de 
astăzi se întemeiază pe principii de ordin 
mult mai material? 


Corbi albi... Până acum eră numai nume, 
Ludovic Mocsáry, care a îmbătrânit bătând toaca 
la urechea durdului, povăţuind pe bărbaţii de 
stat unguri să dea drepturi naționalităților, 

În vremea din urmă s'au găsit mai mulți 
deputaţi unguri din parlament, cari au avut cu- 
vinte sincere de aprobare a polițicei ce-o poartă 
reprezentanţii naționalităților în cameră. Au în- 


merg departe când osândese știința şi | drăsnit să dojenească chiar și atotputernica coa- 


liţie pentru politica agresivă ce-o poartă faţă de 
majoritatea cetățenilor din Ungaria. Pe unul 
dintre acești oratori, Coaliția nici n'a vrut să-l 
asculte... Slugile îngânfaţilor aristocrați şi co- 
rupților capitalişti dela putere, cum erau să pri- 
mească sfaturi cari sunt potrivnice poruncilor ce 
le au dela stăpâni?! 

Presa noastră se bucură că specia corbilor 
albi a inceput să se înmulțească. Unele ziare 
încearcă să statorească şi cauzele procesului de 
fecundaţie a acestui soiu de bărbaţi politici ma- 
ghiari. Ca la orice lucru bun, paternitatea me- 
ritelor se discută. Mai curioasă e străduinţa „Ze- 
legrafului Român“, care spune că mai cu seamă 
acţiunea începută de d-l Dr. Babeş şi broșura 
lui Argus au contribuit la procrearea acestor 
simpatii pentru naţionalităţi. 

Am dori să ştim odată hotărât, chiar din 
„Telegraful Român“, ce legătură, iertată sau 
neiertată, există între profetul „împăciuirii“ din 
Budapesta și între organul oficial al metropoliei 
ortodoxe române din Sibiiu. 

Dacă nu e cruțat d-l Babeş de desapro- 
barea opiniei publice românești, nu avem nici 
un motiv să cruţăm „Tel. Rom.“ sau chiar pe 
ori-cine altul care propagă idei oportuniste, pe- 
riculoase pentru existenţa noastră naţională. 

Cerem curajul mâărturisirii sincere, pe faţă, 
ca să ne ştim orientă.., şi să putem orientă şi 
pe alţii... l 

e] 

Regulamentul camerei ungare. Revizuirea 
regulamentului camerei se aproprie de sfârșite. 
In săptămâna trecută s'a încheiat desbaterea ge- 





nerală. D-l deputat Maniu a dovedit cu o logică 
zdrobitoare că revizuirea regulamentului e cerută 
numai de interesele de clasă ale feudalilor dela 
putere, 

Președintele Justh, cu legea naționalităților 
în mână a oprit pe şase naţionalişti (Brediceanu, 
Petrovici, Vaida, Maniu, Skicak şi Suciu) să-și 
țină cuvântul de încheiere, fiindcă n'au iscălit - 
moţiunile în ungureşte, — iar legea naționali- 
tăţilor (XLIV—1868) spune că limba de desba- 
tere a camerei este cea maghiără. 

Ironia cinică a preşedintelui a stârnit ho- 
hote de râs şi aprobări pe băncile coaliţiei. 
Pentru noi e un nou prilej de revoltă faţă de 
niște inconştienţi cari fac haz de drepturile 
unui popor. 

Deputaţii naționaliști în cursul desbaterii au 
dus o campanie energică, nu însă destul de vio- 
lentă fată de asemenea atentate împotriva liber- 
tăţii... Pentru zădărnicirea astorfel de ilegalităţi 
feudale, cum e revizuirea regulamentului, sunt 
permise orice mijloace. Nu trebuiau să se fe- 
rească nici de obstrucţia cea mai sălbatică... 
Aşa, care e rezultatul energiei naţionale, chel- 
tuită de deputaţii noştri în cursul acestei des- 
bateri? Bătrânul Polyt ne răspunde: „Am reuşit 
să menţinem chestiunea naționalităților la supra- 
faţă“. 

Rezultatul acestui rezultat e, pentru noi, 
isprava poliţiei din Arad. Și desigur vor mai 
urmă şi altele. 

Lupta parlamentară numai atunci are în- 
teles, in felul intensiv cum se poartă astăzi, dacă 
poate obținea şi rezultate sau dacă poate pre- 
găti terenul pentru obţinerea acestor rezultate. 
Noi credem că în parlament, prin lupta parla- 
mentară, nu se vor puteă obținea rezultate până 
când nu va fi pregătit mai întâiu terenul acasă 
printr'o astfel de organizare și printr'o astfel de 
întărire, încât alegătorii să fie în stare a răs- 
punde la orice act de violenţă a guvernului, să- 
vârșit faţă de reprezentanţii lui în cameră. 


Vieaţa în București.” 

Cele din urmă zile de carnaval, după care 
li-se pune capăt balurilor și petrecerilor decol- 
tate obicinuite în anume localuri. 


Când e gata să fie îngropat protectorul pe- 
trecerilor, toate societăţile, mai mult sau mai 





*) Intârziată din greşală. 

La Niș. 

O iarnă timpurie m'a întâmpinat în oraşul 
sârbesc Niş. 

Umblasem luni întregi prin Peninsula Bal- 
canică, fără să dau de oraşe ca oamenii; tot 
uliti strâmte, case strâmbe, curţi murdare, dru- 
muri întortochiate. Mi-se urise cu târgurile și 
satele turceşti, pe cari le cutreierasem atâta vreme. 
Aş fi vrut să văd străzi curate, largi, case inalte, 
nopți luminate... şi astea toate numai întrun 
oraş mai ca oamenii le puteam vedeă. 

Şi când am aflat că trecând spre Sofia, mă 
voi putea opri o noapte la Niş, am simţit feri- 
cirea unei revederi cu lucruri nevăzute de multă 
vreme, fiorul ce ţi-l dă o speranţă spre împlinire, 

Mă gândeam la bulevardele lungi, scăldate 
în baia globurilor electrice, la ferestrele mari, 
luminoase, la tramvaiele pline de lume, la mul- 
timea revărsată pe uliţi, subt farmecul unei nopţi 
senine, de toamnă întârziată, mă gândeam la 
cântecele ţişnite din dosul uşilor deschise în 
treacăt... 

Dar, dunga alburie din zare, ce vesteşte 
apropierea oraşelor, nu se vedeà. Umbre ne- 


sfârşite se lăsaseră pe câmpiile sârbești, un vânt 


uscat răscoleà fumul maşinei; un pui de frig 
răzbeà printre crăpăturile uşilor. 





Incepù să plouă... Când mai aveam un sfert 
de ceas până la Niş, privii orașul. Lumina tot 
nu i-se vedea. Un şir de case mohorite, dor- 
meau subt abureala ploaiei, amestecată cu fulgi 
de ninsoare. 

Nici un sgomot. 

Numai şuerul vântului şi ţârâirea apei, aler- 
gând pe coperişul vagoanelor, ţăcănitul roţilor 
şi din când în când oftatul prelung al mașinei. 

Unde e larma din gările mari? Unde sunt 
hamalii grăbiţi să-ţi înhaţe geamantanele din 
mână, hotelierii cari te întind din toate părţile? 

În gara dela Niş, nu găseai ţipenie de om. 

Un felinar verde moţăiă într'un colţ, iar de 
departe, o lampă roșie, îmbătrânită, ii făceă cu 
ochiul. Intr'un birou al gărei se ghiceă lumină, 
dar nici o şoaptă măcar, nici o izbitură, nu venea 
dintr'acolo. 

Imi veniă să mă întore iar în tren, dacă 
nu m'aş fi gândit la cei patru bulgari groși, cari 
mă afumaseră cu pipele o seară întreagă şi cari, 
două clipe în urmă, râdeau dela fereastra vago- 
nului, fericiţi că ei nu trebuie să se dea jos, 
ca mine... 


Întrun târziu, o mogâldeaţă se desprinse de 
lângă felinarul verde şi se apropie de geamantane. 
-— Hotel Macedonia ! îmi şopti el — şi in- 
cărcându-şi umerii cu un cufăr, porni înainte. 
Eşirăm din gară. In faţă, un lac întins, plin de 





băşicuţe iar in fund, niște pomi înalţi, întunecatţi, 
nemișcaţi. Căutai cu ochii o trăsură, un hamal. 
Nimic. Trecurăm prin mijlocul lacului, cu gea- 
mantanele la spinare. Sârbul gâfăiă şi se văetă 
că l-a cocoșat sarcina, 

— Da ce-ai aici? Intrebă el mereu. Ce-ai 
aici? Plumb? Eu nu-i răspundeam, ci oftam, 
blestemându-mi nenorocul. Cotirăm pe lângă 
pomii cei mohoriţi, — și în urma chelnerului dela 
hotel Macedonia, sfâşiind băltoacele din cale, stră- 
bătui o stradă lungă, dreaptă, mărginită de case 
frumușele. Am rătăcit pe multe uliţi, în noaptea 
aceea, sub ploaia amestecată cu ninsoare. 

Sârbul, săracu, înădușise. 

După o vecinicie, o pată de lumină galbenă, 
prelungită spre casele vecine, scoase un suspin 
de ușurare din peptul chelnerului. 

— Aici e! oftă el. 

In cafenea, fum şi sgomot. Câţiva oficeri 
sârbi jucau biliard, iar alţii, cu câte o fată atâr- 
nată de gât, petreceau la mesele din fund, cân- 
tând romanțe şi vorbind lucruri de cari nu roşeă 
nimeni. 

Pe un biliard umbrit, dormeă un sârb cu 
picioarele goale; lângă sobă, un ture bătrân își 
tineà mânile intinse, părând că se gândește la 
ceva. 

Cum stă aşă, îndoit, mi-se părù că-l mai 
văzusem cândva... de mult... în gara din Con- 
stantinopol... 

putin „filantropice“, se grăbesc să-şi dea „ultimul | 
mare bal* la care e poitit publicul bucureştean, 
spunându-i-se prin afişe mari, şi în litere de fe- 
lurite colori, câte minuni îl așteaptă acolo. 

Ceice dau balul nu uită nimic. Şi cu cât 
„cotilioanele* şi serpentinele anuntate vor fi mai 
„monstre“, cu atât va fi mai mare şi numărul 
„neobosiţilor dansatori“ şi „graţioaselor dansa- 
toare“. 

După felul cum se alcătuieşte reclama, afişul, 
se poate aşteptă oricine şi la dările de seamă 
din ziare unde se pomenesc numele „neobosiţilor“ 
şi „grațioaselor“. 

Ba, de ticluirea afișului atârnă adeseori și 
izbânda unor spectacole. Dovadă, succesul unei 
reprezentații dată la circ de o societate filantro- 
pică şi nesuccesul alteia dată „pentru săracii ca- 
pitaleit. 

Directorul circului, chemat de un mare dre- 
gător să-i spue de ce a dat un câștig aşă de mic 
reprezentaţia în folosul săracilor, a lămurit mi- 
nunat taina. Neştiind bine româneşte el spunea: 

— Eu nu stric domnule! Domnu dela so- 





cietate facut. A scris pe afiş „danţeşte porcile, 
danţeşte porumbelele!* (Dănţuiese porcii, dăn- 
ţuiese porumbeii). Dumnealui nu eu! 

Se înţelege deci că cu atât va fi succesul 
mai mare cu cât vor dănţui porcii mai îndrăcit... 
pe afiş! Afișul e totul şi de aceea anume negu- 
stori din Bucureşti se folosese minunat de acest 
prilej de orbire a publicului spre a-i dă une-ori 
lucruri proaste pe preţ mare. 

Serie pe afiş „celebra cântăreaţă“ şi incas- 
sează dela mulți naivi câte zece, cincisprezece 
lei de scaun. Şi „celebra“ abiă ar face faţă ce- 
rinţelor unui „teatru de varietăţi!“ 

Publicul s'a înşelat, a doua oară, îşi spune 
oricare, nu se va mai duce unde e reclama prea 
mare. Negustorii înhaţă însă sumele groase şi 
râzând se gândesc la vre-o altă şiretenie. 

Tot cu prilejul sfârşitului acesta de carnaval 
capitala a mai avut şi o altă înfățișare deosebită, 
pricinuită de nunțile nenumărate celebrate pe la 
diferite biserici. 

Mai în fiecare seară — e mai de „bonton, 
cum se zice, seara — vezi trecând câte o nuntă 
două, în capelele elegante bucureștene. 

Pe capra cupeului unde sunt mirii, tradiţio- 
nalele luminări clipesc fericite în mânile câte unui 
purtător de noroc care stă lângă vizitii. Și toţi 
ochii nuntaşilor sunt la cele două luminiţe de 








Fiindcă nu cunoşteam pe nimeni, mă apro- 
piai de el. Şi el își aminteă de mine. Vorbirăm 
vre-un cias, Se plângeă de sârbi. Zicea că de 
o săptămână de când stă în Niș, s'a învăţat să-i 
cunoască... 

— Mincinoşi... Oameni răi... N'ai auzit 
ce-au făcut? Şi-au omorit regele, regina... Așă 
se face?! Cânii! Şi mai zic de noi că suntem 
oameni sălbatici! Da noi nu ne omorim sultanul... 
noi nu ne-am omorit niciodată sultanul. 

Şi se uită cu ură la ofiţerii cari sbierau la 
o masă de-alături. 

... Pe la miezul nopţii, cafeneaua începu să 
se golească. Un ofiţer trecu pe lângă noi, clă- 
tinându-se, eși din cafenea, într'o sală și când 
se întoarse, veni la noi. 

Mie imi intinse mâna și-și spuse numele, 
Apoi se uită la ture, rânji, îl apucă de nas, îl 
smuci de câteva ori, îl binecuvântă şi-i trase două 
palme. 

Apoi, liniştit, se duse la masa de alături. 

O flacără ciudată fâlfăi în ochii bătrânului 
meu prieten. 

Se ridică repede, galben, cu pumnii strânşi, 
îşi rotì privirea în cafenea, dar căzi iarăş pe 
scaun, își astupă faţa în mâni, își plecă fruntea. 

Și în barba căruntă i-se scurse o lacrimă. 


Daniel Vodena. 

















"ŢARA NOASTRA“ 


care se zice că se leagă şi moartea mai repede 
sau mai târzie a celor doi fericiţi pe cari îi re- 
prezintă. De se stânge întâiu facla mirelui, el 
moare mai de grabă, de se stânge a miresii ea 
întră mai întâiu in domnia veciniciei. Ce frumos 
e astfel întrupată în această credință poporală, 
bogăția de suflet a neamului nostru. 

Nunta trece în şiragul de caleşti cu lumini- 
tele vestitoare de bine sau de rău. Şi in ultima 
zi a carnavalului, „lăsatul de sec“, nunțile trec 
mereu, nenumărate. E par'că o întrecere de în- 
trare în lumea realităţii a multor vize și speranţe 
de fericire. 

Nunţile trec, încheindu-se cu val-vârtejul 
danţurilor şi veselia chefurilor durate până în zori. 
* 

In ce priveşte sculptura şi pictura noastră 
s'a făcut multă vâlvă în jurul unei noi societăţi 
de artişti întemeiată de curând sub presidenţia 
unui om politic. Din această nouă societate însă 
nu fac parte adevărații noștri artişti cari sunt în 
truniți în „tinerimea artistică“ sau alţii cari stau 
retraşi. E vorba de pictorii Mirea şi Obedeanu 
şi de sculptorul Paciurea, câte trei lucrând răs- 
leţiţi de cenaclurile artistice de azi. 

„Tinerimea artistică“ pregătește obicinuita 
expoziţie anuală care-i așteptată cu mare ne- 
răbdare. 

Incolo, în afară de două-trei expoziţii de 
amatori ale d-lor Gropper, Beller, Calusd și aceea 
a bătrânului, vecinic tinăr, pictor de masive D. 
Eug. Voinescu, nimic nou, neaşteptat în pictura 


gi sculptura noastră. 
* 


În muzică „Carmen“ societatea noastră co- 
rală ce stă în fruntea tuturor celorlalte, și-a dat 
al doilea concert din iarna aceasta, în mijlocul 
unei însufleţiri firești la orice concert dat de 
această societate corală, 

Pe lângă bucăţi clasice de Brahms, Hiie 
Ş. a, cântecele românești au strălucit în frumosul 
program al acestei sărbători muzicale. 

Şi alături de Vidu, a cărui „Negruţă“ a plăcut 
atâta, s'au ivit nume nouă: 1. G. Filip, Ganea, 
Victor Vasilescu, cu bucăţi corale frumoase. 

Lucrarea d-lui Vasilescu „Avram lancu“ a 
impresionat mult in unele părţi, cum e de pildă 
jalea Moților la perderea marelui erou; cântecul 
armelor lui, sfârșit în accentele viforoase ale im- 
nului „Deşteaptă-te române“, cum şi sfârşitul 
bucății cu motivul din marşul popular al lui Iancu 
„Astăzi cu bucurie, Românilor veniţi...“ 

Succesul mare al acestui concert, pentru 
care nu se mai găseau bilete cu două zile inainte 
sileşte pe cei dela „Carmen“ să repete zilele 
aceste concertul de oarece lume multă dorește 
să-l asculte. 

Un alt eveniment muzical a fost concertul 
simfonic dat azi la Ateneu, concert în care s'au 
executat cinci compoziţii ale maestrului Castaldi, 
profesor la „Conservatorul de muzică“ din Bu- 
cureşti. Orhestra a fost condusă de autorul în- 
suşi, care e un muzicant distins şi dela care ne pu- 
tem așteptă la lucruri de o mare valoare. 

Această speranţă ne-o îndreptățește poema 
simfonică „Marsyas“, ţesută în jurul unei povești 
antice, lucrare de o mare putere armonică si de 
inspiraţie. Partea cea mai de seamă a ei e »Im- 
nul lui Apolo“, domnitorul poesiei, un motiv in- 
spirat care pluteşte asupra întregei lucrări. 

Maestrul Castaldi, italian de` origine, așezat 
de câţiva ani în ţară, a avut o izbândă atât de 
mare că publicului par'că nici nu-i mai venea să 
iasă din sală. 

Bucuria acestui triumf al unui bun compo- 
zitor ne e cu atât mai mare cu cât din şcoala 
tinărului maestru se ridică vre-o câteva talente 
din „Conservator* isprăvindu-se astfel cu vorba 
că din Conservatorul nostru nu pot eşi compo- 
zitori. 

N'au eșit altădată, mulţi ani, fiindcă n'a fost 
un meşter capabil care să simtă unde e talent 











Pag. 97. 





şi unde nu, dar de aci încolo, ne putem aşteptă 
şi noi să iasă din „Conservator“ adevăraţi stă- 
pânitori ai tainelor compoziţiei. Şi asta mulţă= 
mită maestrului Castaldi pentru a cărui muncă 
de profesor și activitate de compozitor nu ne pu- 
tem bucură în destul. N. Pora. 





Persecuțfii. Cunoaştem cu toții cântecul ne- 
dreptății care în timpul din urmă ni se repetă aşa 
de des. Poliția din Arad cere camerei ungare să 
suspendeze dreptul de imunitate al deputaților N. 
Oncu, V. Goldiș, Dr. 1. Suciu şi Şt. C. Pop, 
cari s'ar fi făcut vinovaţi de transgresiune, fiindcă 
wau anunțat poliţiei înființarea biroului central de 
organizare al partidului național român din Arad. 
Camera ungară, fiind vorba de o vitejie patriotică, 
a ezirădat pe cei patru deputaţi, cari bineînţeles, 
vor fi şi pedepsiţi de poliția din Arad pentru 
transgresiune, iar biroul de organizare va fi des- 
ființat, până când nu va aveà autorizația poliției 
să funcționeze sau poate chiar şi statute în regulă 
aprobate de coaliția maghiară. 

Această nouă hotărire se întemeiează pe o 
ordonanță ministerială, care se referă numai la 
reuniuni, asociaţii etc. şi care numai în Ungaria 
se poate aplică şi la partidele politice, 

E o curată bătaie de joc faţă de drepturile 
cetăţeneşti asigurate în constituția ţării, 

Indrăzneala nemeşilor dela putere se reazimă 
însă şi pe slăbiciunea noastră. , . 


Salvarea șeoalelor confes. în Zarand. 


Așteptam cu încordare întrunirea sinodului 
protoprezbiteral al tractului Zarand, ca să văd, 
ce s'a lucrat până azi pentru salvarea şcoalelor 
noastre confesionale din tract. E vorba de 35 
şcoale rom. gr.-or. Sinodul s'a întrunit la 27 Fe- 
bruarie n. în Brad. Protopresbiterul tractual, om 
cu mare trecere în tractul său, a raportat. Și nu 
a fost unsingur membru al sinodului p-pesc, care 
să fi fost mulțămit cu cele auzite. 

Protopresbiterul tractual încă în luna Sep- 
temvrie și Octomvrie a. trecut a eşit în fiecare 
sat, a întrunit comitetul parohial, a sfătuit, a în- 
demnat, a arătat pericolul ce ne ameninţă bise- 
rica și neamul nostru, când vom perde şcoalele 
noastre confesionale. 

Şi rezultatul? Să-l mai spun? Pare-că un 
simţ de ruşine mă cuprinde, să pun pe hârtie 
care e rezultatul! O singură comună, Vaca sa 
declarat că: „iși sustine şcoala confesională, și 
va dota pe învăţător, conform legii apponyiane. 
Dintre membrii sinodului se aud glasuri: şi Bra- 
dul işi susține şcoala poporală cu un învăţător și 
o învăţătoare, fără a reflectă la ajutor străin. La 
aceste glasuri protopresbiterul reflectează că: „nu 
i-s'a făcut raport oficios“. Mai raportează presi- 
diul sinodului că: parohia Criscior, —- cu preot 
altcum vrednic, zelos — care are 1114 suflete 
gr.-or.; apoi comuna, în bună stare: Țebea cu 
1295 suflete gr.-or.; Băița cu bancă şi 852 su- 
flete, voiesc a-și susținea școalele confesionale, 
dar cu ajutor dela Ven. consistor arhidiecezan. 
Vezi! aşa! Comunele mici nu au din ce să-și 
susțină învățătorul, iară comunele fruntașe ca 
cele amintite, şi vor mai fi și altele, iau a mână 
băţul cerşitoriei. In faţa acestor constatări du- 
reroase, cu drept ne intrebăm: ăsta e falnicul 
Zarand, despre care în cei doi ani din urmă s'a 
buciumat atât de mult în gazete? Aşă ştiu condu- 
cătorii oropsitului popor din Zarand, să-şi însu- 
fleţească poporul, pentru mântuirea şcoalelor con- 
fesionale ?? 

Dar să nu desperăm, să credem în o recu- 
legere!! 

Sinodul întreg a văzut, că nu e bine aşă, 
şi a simţit marea responsabilitate, ce ia faţă de 
generaţiunea viitoare, dacă ar lăsă pradă şcoa- 
lele noastre confesionale dispoziţiunii ministrului, 

Un advocat a propus și a fost sprijinit de 2 pro- 
fesori că: „Sinodul să ia disvoziţii şi din nou să 
se facă încercare pentru salvarea şcoalelor din 
tract, şi spre acest scop, protopresbiterul tractual 
va eşi de nou în comune, însoţit de unul sau 
doi din-membrii sinodului, dar numai acolo, unde 
vor fi invitaţi“.  Adecă-te vorbind la dreptul s'a 
dispus ceva într'un mod atât de general şi mi-se 
pare neprecis, încât tot lucrul va rămânea baltă, 


-şi numai acolo se va face ceva, unde conducă- 


torii din comună îşi vor veni în fire în cele din 
urmă. Căci atâta e sigur, şi din convorbirile pri- 
vate, şi poate din exemple concrete, astăzi şi cei 
orbi, ca şi cei răutăcioşi, şi cei indolenţi ca şi 
cei buni dintre fruntași sunt convinşi că: mini- 
strul nu stă gata cu porumbi fripți ca să ni-i 
arunce în gură. 

Ajunși aci, să ne punem întrebarea: ce e 
cauza, de parohiile gr.-or. din Zarand nu s'au 
declarat gata a-și susțineă şcoalele, cel puţin în 
comunele cele mai mari, și mai avute? 

Rezultatul trist în ce priveşte susţinerea şcoa- 
lelor şi dotarea învăţătorilor gr.-or. din Zarand 
provine, pe cât cunosc eu, şi cunosc destul de 
bine fiecare comună din următoarele cauze: 

a) Comitetele noastre parohiale, cari se în- 
trunesc foarte cu greu, au fost cu totul nepregă- 
tite la eșirea protopresbiterului în comună. Preoţii 
chiar nu erau în curent cu chestiunea susţinerii 
şcoalelor noastre, şi nu-și puteau da seama ce 
mare pericol ne aşteaptă biserica şi neamul, când 
școalele noastre vor cădea in mâni străine. Con- 
sistorul mitropolitan încă nu publicase „Instrue- 
țiunea* privitoare la executarea articolului de 
lege XXVII din 1907. Invăţătorii noştri, cei mai 
de-aproape interesaţi, nu ştiau încotro să dea. 
Astăzi însă, când tipăriturile în două limbi au 
inundat școlile noastre, când învățătorii sunt siliţi 
prin lege a purtà în două limbi toate condicile 
şcolare, atât ei cât şi directorii şcolari văd în 
deajuns pericolul. Incă nu au primit nimic dela 
stat nici învățătorii, nici şeoalele noastre până 
azi şi totuş suntem în curent că: susținerea şcoa- 
lelor confesionale pentru noi, e chestie de vieaţă. 
Pierdem aceste şcoale, vieaţa noastră naţională 
va fi zguduită din temelie. 

b) O altă cauză a rezultatului trist este an- 
tagonizmul dintre preoţime şi învăţători. Incă 
tot mai sunt oameni cari văd cu ochi răi îmbu- 
nătăţirea sorții invăţătorilor, şi aceşti oameni îi 
vedem nu numai în şirul preoţimii, dar și între 
laici. Cinste excepţiunilor!! 

Prea sau dedat unii din oamenii noștri a 
vedeă pe învăţători săraci lipiţi, şi pare-că nu le 
vine bine, ca şi învățătorii să-şi primească ceeace 
merită de mult. Câteva cazuri, despre cari posed 
date sigure, probează prea de ajuns cele zise. 

In comuna Brad — centrul protopopiatului 
Zarand — se pune la ordine susţinerea şcoalei po- 
porale, cu 2 învăţători, din mijloacele proprii. Se 
primește ridicarea aruncului pe credincioşii gr.-or. 
dela 1,400 cor. la 2,000 cor., pe lângă alt ajutor 
dat dela biserică direct. 

Oameni din popor primese bucuros ridicarea, 
își susţin şcoala sub orice împrejurări. 

Ei! dar vine lucrul la frângerea pâniil De 
când să se ridice salarul învățătorului, întru toate 
conform legii aponyiane? Se face propunerea 
că: „din 1 Ianuarie 1908 să se ridice salarele în- 
văţătorilor conform legii şi să li-se solvească re- 
gulat“. 


Atât a fost destul pentruca însuși preşedin- | 
tele comitetului, un domn Dr., să vină şi să spună | 


membrilor ţărani din comitet că aici nu e vorbă 
de binele unuia, ci trebuie să fie vorbă de binele 
mai multora, drept aceea şi face contrapropunere 
că: „salariile învăţătorilor noștri se vor pune în 
curgere conform articolului de lege XXVII din 1907 
la fot cazul dela 1 Iulie 1910; eventual şi mai 
curând dacă starea materială-venitele ar permite 
aceasta“. În deșert s'au sculat dintre membrii epi- 
tropiei, şi unii din comitet ca să-i arete rătăcirea 

„PARA NOASTRA“ 


d-lui Dr, El așă vrea! Nu mai dă cuvânt ni- 
mănui, şi declară propunerea dânsului de primită. 
Aceste se întâmplă la 12 Decemvrie v. anul Dom- 
nului 1907. 

Domnul Dr. s'a grăbit apoi, ca să plece la 
congresul profesorilor dela şcoalele medii, pen- 
truca să facă propuneri, să ceară cvartire în na- 
tură pentru profesori ete. etc. 

Ei, dar cu poporul nu-i de glumit! 

La 16 Decemvrie v. 1907 se întruneşte si- 
nodul parohial din Brad. Și pe când d-l Dr. îşi 
petrecea în Budapesta, la congresul regnicolar al 
profesorilor, pe atunci în sinod i-se ceteă gran- 
dioasa propunere. Se aude un murmur nedes- 
luşit. Vorbeşte un singur membru al sinodului 
— un epitrop — contra propunerii d-lui Dr., pri- 
mită în comitet, şi se primeşte cu unanimitate 
propunerea: „Intregirea alor 2 cvincvenale se 
pune în curgere cu 1 lanuarie 1908; când şi al 
2-lea post de învăţător va fi ocupat definitiv se 
va pune în curgere salarul fundamental atât în- 
văţătorului cât şi invăţătoarei câte 1000 cor. pe 
lângă cevartir corăspunzător în natură“. Și d-nul 
Dr. nu a tras consecinţa, e tot preşedinte al co- 
mitetului. 

e) Unii notari din cercurile pretoriale Brad 
şi Baia-de-Criş, încă dela intrarea în vigoare a 
legii aponyiane, au început a desmântă oamenii, 
membri fruntaşi de-ai reprezentantelor comunale, 
că: nu au să plătească învățătorii, nu le pot ri- 
dică plăţile, și statul va veni şi le va dă ajutor ; 
astfel la eşirea protopresbiterului în tract unii din 
fruntaşi erau puşi la cale, iară cei buni, și cu 
tragere de inimă nuerau în curent cu susţinerea 
şcoalelor proprii. Astăzi însă în Zarand lucrurile 
s'au schimbat în favorul nostru încâtva. 

Sunt 2 cazuri concrete, destul de explica- 
tive, despre cari regret că nu s'a scris până azi 
nimic ìn publice. E vorba de comuna Ormindea. 
Şcoala e dificultată. In loc de un învăţător tre- 
buie să ţină trei. Biserica declară că nu va putea 
plăti trei. Comisiunea administrativă comitatensă 
se adresează la comuna politică. Ei dară şi aici 
sunt toţi aceiaşi oameni. N'au de unde să plă- 
tească. Reprezentanţa comunală va fi suspen- 
dată, se vor alege alţi oameni. Și în urmă tot 
comuna va plăti, — fireşte se va ruină materia- 
licește. Statul însă nu voeşte a face școală de 
stat, ci şicanează pe oameni cu școală comunală. 
Tot astfel e comuna Ribiţa. Oamenii sunt şica- 
naţi să susțină şi doteze şcoală comunală, statul 
însă nu voiește a dă ajutor nici pentru susţinerea 
şcoalei confesionale gr.-or. nici nu face şcoală 
de stat. Și putem fi siguri că în fiecare din cele 
vre-o 32 comune din Zarand — al căror număr 
de suflete trece azi peste 600 — statul nu va 
veni să ne dee ajutor, ci va forţă comuna poli- 
tică la susţinerea şcoalei, şi astfel la caz de in- 
dolenţă, ne vom trezi că tot noi vom plăti învă- 
tători comunali, numiţi de ministru, în loc de a 
ne plăti învăţători confesionali aleşi de noi. Cine 
are urechi de auzit să audă, și cine are ochi de 
văzut să vadă, că nu avem de aşteptat nimic 


| dela nime, ci să ne încordăm puterile şi ce avem 
' să susţinem cu orice jertfe. Sunt în Zarand 18 


comune al căror număr de suflete variază între 
800 şi între 2000. Acestea artrebui să premeargă 
cu exemplu, şi lor le vor urmă şi comunele mai 
mici numai fruntașii să fie oameni de inimă, alt- 
cum generaţiunea viitoare cu drept ne va dà nu- 
mele ne „laşi“. 

d) E vecinică tânguirea pe aici, că poporul 
e sărac. Şi sunt oameni, cari store pe popor şi 
tot ei îl hulese și milogese că e sărac. Dar eu 
nu cunosc un ţinut în Ardeal unde să se stoarcă 
mai mult de pe spatele poporului ca aici în Za- 
rand. Şi nu cunosc un ţinut, unde să se învârtă 
atâţi bani, chiar prin mânile săracilor. 

Dovadă e banca „Crişana“ care în anul 
trecut cu toată criza de bani a avut numărar în 
abundență. 

Dovadă mai eclatantă sunt jidovii avuţi, cari 
de 30 de ani încoace au roit în toate comunele 
din valea Crișului-alb şi s'au îmbogăţit. 

Numai voinţă şi bunăvoință pretindem dela 
cei puşi în fruntea afacerilor bisericești tractuale 
și poporul va urmă cu însufleţire. Cum vei în- 
sufleți însă pe cineva, când tu ești rece şi indo- 
lent, așteptând tot mură ’n gură, acum când mai 
mult decât ori și când se aşteaptă însufleţire ge- 
nerală ! 

e) Consistorul mitropolitan în „Instrucţiunea“ 
pentru executarea legii aponyiane zice: 

„Acele comune bisericeşti, cari au mijloace 
suficiente şi pot, să asigure încă de acum sala- 
rele învăţătoreşti“. Şi câte comune sunt cari au, 
dar nu voesce să plătească acum ci trăgănează 
lucrul până în 1 lulie 1910. Aceste comune pro- 
duc demoralizare numai, şi oamenii, cari pun la . 
cale astfel de lucruri trebue ţintuiţi, ca publicul 
să-i judece. 

lată un caz dureros! In tractul Zarand fn- 
văţătorii aplicaţi la şcoala normală susţinută din 
fondul gimnazial din Brad, oameni, cari s'au an- 
gajat a ţinea gratis școala de analfabeți din Brad, 
apoi învățătorul dela școala normală din Hălmagiu, 
plătit tot din fondul gimnazial din Brad, toţi 3 
impreună au cerut dela comitetul gimnazial să 
li-se pună în curgere conform legii întregirile de 
câte 100 cor. la 2 cvincvenale și banii de cuartir 
cu cari de 15 ani sunt purtaţi dela Ana la Ca- 
iafa, fără a li-se da ceva, Și care fù rezultatul? 
Tot acelaş, ca și la comitetul parohial din Brad. 
„Reprezentanţa va îngrijì de acoperirea salarelor 
dela timpul prescris de lege adecă din 1 Iulie 1910 
eventual şi mai de grabă, îndatăce venitele fon- 
dului gimnazial permit aceasta“. Cei interesaţi 
au făcut recurs la consistorul arhidiecezan. Şi 
apoi să te miri, dacă în tractul Zarand parohiile 
nu s'au declarat pentru susţinerea şcoalelor, când 
în centru, în Brad se lucrează anapoda !! 

Epitropul gimnazial, tot d-l Dr., preşedinte 
al comitetului parohia! din Brad, face budgetul 
fondului gimnazial pro 1908 și dă informaţiuni 
comitetului că: fondul gimnazial n'are de unde 
plăti cvincvenulele cerute de învăţători etc., în 
realitate însă face un budget tendenţios, în care 
pune salarul unui profesor la gimnaziu cu 1,600 
cor., acesta însă va ocupa postul numai din 1 
Septemvrie 1908 și i-se vor plăti în realitate nu- 
mai 333 cor. 33 fil. Mai adauge apoi în budget 
o mulţime de eşite, cari sigur nu vor eși; şi ăst mod 
lucrând — în absenţa preşedintelui — şi în urma 
informaţiunilor tendenţioase îi succede a nu li-se 
votă învăţătorilor întregirea cvinovenalelor şi ce- 
lelalte. 

Ei bine! Ce să faci cu astfel de oameni, 
cari nu ştiu face deosebire între persoane şi cauze 
sfinte ? 

Şi dacă omul acesta ar fi din popor, un 
țăran ori un idealist, ai mai zice ceva; în reali- 
tate este: secretar, epitrop, profesor şi director 
gimnazial, membru în conziliu la „Crisana“, mem- 
bru în comisiunea de supraveghiare la „Zărăn- 
deana“ — are 8 oficii — trage dela toate plată, 
nu-i pusă de ordinele forului bisericesc şi, când 
niște învăţători pretind ce li se cuvine se face 
luntre-punte numai să-i şicaneze. Ce satiră amară! 
Şi pentruca cinizmul să fie la culme, și publicul mai 
bine tras pe sfoară acest domn Dr. publică în nr.3al 
„Tribunei“ din 1908 următoarele: „Asiguratu-s'a 
mersul moral al învățământului primar prin regu- 
larea salarelor învăţătorilor din Brad şi Hălmagiu, 
cari se solvese din fondul gimnazial, întru toate 
conform legii“?! 

Cât fariseizm! 

Arătate cauzele rezultatului trist, ne întrebăm: 
ce e de făcut? 

E timpul primăverii! Protopresbiterul trac- 
tual — nu unde va fi chemat — dar în fiecare 
parohie unde nu sa declarat pentru susţinerea 
școalei, va eşși în faţa locului, va ţineă sinoade 

parohiale extraordinare. Vor eşi împreună cu 
“dânsul şi alţi fruntaşi cu tragere de inimă. 

Consistorul arhidiecezan, cel puţin în câteva 
parohii să trimită un comisar din sînul său, ca- 
rele se va puteă convinge că: Zarandul încă nu 
e perdut. Până în 1 Octomvrie 1908 totul se 
poate îndreptă. Orice amânare va aveă rezultate 
triste. 

Banca „Crişana“ din Brad, care de 17 ani 
cu mână largă jertfeşte pentru scopuri filantro- 
pice, şi care în anul acesta a dat 17,700 cor., 
tot pentru scopuri filantropice, va fi — credem — 
pentru şcoalele din Zarand, o mamă bună, şi 
darnică. 

În acest an a dat pentru gimnaziu 8250, cor., 
pentru școalele din tractul Hălmagiu 500 cor., 
şeoalei din Brad 500 cor., apoi şeoalelor din Me- 
'steacân, Herţegani-Blăjeni 500 cor. Pe viitor 
şcoalele confesionale din Zarand se vor bucură 
'în primul loc de atenţia „Crişanei“. 

Bisericile noastre sunt chemate fără doar 
şi poate a-şi da tot avutul pentru susţinerea şeoa- 
leilor. A da numai atât ca şi până aci, şi a aruncă 
totul în spatele poporului, asupra familiilor, ar în- 
semnă a ne despoiă poporul. Aliquis. 


Un congres al ziariştilor noştri. In cele 
mai de seamă ziare ale noastre s'a discutat în 
timpul din urmă chestia unui congres al ziari- 
ştilor din patrie. Cine ar puteà trage la îndoială 
folosul real ce ar eși din o discuţie a acestor 
campioni desinteresaţi și încercați? Împrejurările 
între cari trăim noi Românii sunt atât de grele 
și goana în contra ziariştilor aşă de necruțătoare, 
că se impune neapărat o adunare a lor pentruca 
să chibzuiască asupra unei mulţimi de întrebări 
de importanţă deosebită. Cine se mai îndoieşte 
că mijloacele de luptă ale presei trebue perfec- 
ţionate, că noue mijloace sunt de a se întrebuinţă 
pe viitor şi că peste tot între luptătorii dela di- 
feritele ziare trebuie să fie o legătură mai strânsă 
și să se observe o procedură unitară. Nu unul din- 
tre cele din urmă motive ale adunării ziariştilor 
noștri, ar fi să chibzuiască asupra asigurării vii- 
torului lor şi a familiilor lor. Un congres al zia- 
riştilor noștri se impune. 

— Ca un fel de coincidenţă imbucurătoare 
cu pasul de mai sus „Gazeta Transilvaniei“ scrie 
că va depune venitul curat al numărului ei ju- 
bilar pentru înfiinţarea unui fond spre ajutorarea 
şi sprijinirea ziariştilor şi scriitorilor români dela 
noi. „Să sperăm — cum scrie „Gazeta“ — că toţi 
Românii de inimă din patru unghiuri, vor aprobă 
pasul nostru şi ne vor da sprijinul lor“... 


ECONOMIE. 


Un memento | 


Cu înmulțirea motivată și nemotivată a 
băncilor noastre, tot mai adeseori ni-se înbiie 
prilejul să ascultăm ori să cetim recriminaţii fie 
pentru motivele de înființare, fle pentru felul de 
conducere ale acelora. 

Incontestabil, că foate multe din aceste re- 
criminaţii izvoresc ori din râncori personale și 
pătimaşe ori din nepătrunderea lucrurilor şi ca 
atari nici nu pot fi honorate cu interesul publi- 
cului mare. Mai ales că fiind vorba de bănci, de 
care sunt legate atâtea afaceri şi care înbiie 
atâtea favoruri materiale, ce ușor pot fi invidiate 
şi dorite şi de alţii, nu să poate tace judecata 
pe temeiul vorbirii bătrâne: „de unde nu-i foc, 
nu iasă fum*. 

Cu toate aceste, în timpul din urmă când 
înființarea de bănci ameninţă să ajungă aproape 
manie fie pentru advocaţii tineri fie pentru spe- 
culanţii bătrâni de diferite tagme şi date — între 
recriminările ce să fac găsim cu durere tot mai 
multe indreptăţite. 

Să impune dar un control mai sever, o ur- 
mărire mai amănunţită asupra ce şi cum să face 











sub haina naţionalismului, în care ne place să 
vedem și chiar să punem băncile noastre. 

După-ce acest control, deocamdată nici nu 
e de dorit să treacă peste marginile controlului 
moral şi social — nu putem avea decât cuvinte 
de mulţumire pentru d-l Parteniu Cosma, directorul 
primului nostru institut de bani „Albina“ din 
Sibiiu, care în numărul 11 al „Revistei Econo- 
mice“ publică la loc de frunte un articol, de o 
importanţă capitală în toropeala asta a lipsei de 
control moral, în temeiul căreia să încumetă 
atâtea satisfaceri de mici şi nejustificate dara- 
veri personale, sub scutul hainei, ce împodo- 
beşte băncile noastre. 

Dăm în întregime articolul d-lui Cosma, ca 
un memento pentru toţi câţi alteum înţeleg rostul 
băncilor noastre, decât ca acele să fie un factor 
obştesc pentru înaintarea economică obșteană — 
a poporului nostru. 

E un memento de care e consult să se ţină 
seamă — până mai este vreme. 

Iată articolul din vorbă: 


Incompatibilitatea şi nepotismul la bănci. 


Un acţionar al „Racoțanei* din Şeica-mare, 
raportând în „Gazeta Transilvaniei“ despre cursul 
adunării generale, care s'a ţinut în 22 Februarie 
a. 6. are unele nedumeriri relativ la alegerea 
direcţiunii şi la urcarea salariilor funcționarilor 
instiţutului, şi cere desluşiri dela „factorii bine- 
voitori ai institutelor noastre“, mai cu seamă 
dela „Solidaritatea“, la întrebările: 

1. A fost corect că s'a inzistat a se alege 
în direcţiune dintre 7 membri — 5 oflcianţi? 

2. A fost corect ca direcţiunea astfel com- 
pusă să urce salariile funcţionarilor ? 

„Solidaritatea“ ca institut ale cărui dis- 
poziţii nu pot alteră legea comercială nu poate 
da răspunsul ce l-ar dori acţionarul „Racoţanei“* 
pentrucă legea comercială este absolut liberală 
în această privinţă şi nu statorește incompatibi- 
litate între calitatea de membru al direcţiunei şi 
între cea de funcţionar al institutului. Deci eu 
ca preşedintele ei nici nu mă simt obligat a 
convocà direcţiunea, ca ea să-și spună verdictul 
în chestiunea sulevată. 

Chestiunea Insă este foarte ponderoasă şi 
merită ca băncile noastre în interesul solidităţii 
lor să se ocupe de ea cu toată seriozitatea, cu 
atât mai vârtos că — durere — și băncile ro- 
mânești pot înregistră câteva cazuri regretabile, 
de când cu și fără necesitate, adeseori din in- 
terese familiare sau din interesul aspiranţilor la 
postul de director salarizat, se sporese ca ciu- 
percile şi acolo unde nu bănci râvnitoare la di- 
videndă, ci insoţiri Raiffeisen ar trebui să se 
înfiinţeze. 

Din aceste motive, eu ca cel mai bătrân și 
poate şi cel mai vechiu între directorii executivi 
ai băncilor românești, îmi iau voie a-mi dă pă- 
rerea individuală asupra întrebărilor din che- 
stiune. 

Vederile mele sunt întrupaie în statutele ac- 
tuale ale „Albinei“ şi în praza observată la acest 
institut. 

In anul 1886 când am devenit directorul 
executiv al institutului eram membru al direc- 
tiunii. 

Nime nu mi-a pus condiţiunea ca să re- 
nunț la postul de membru al direcțiunii, şi în 
situaţiunea de atunci a institutului nici nu puteă 
fi vorbă de astfel de condițiuni, dar devenind 
funcţionar, eu însumi am conziderat incompatibil 
postul de funcționar, care după natura lucrului 
are să fie controlat în activitatea sa şi eventual 
disciplinat de direcțiune — cu postul de membru 
al direcţiunii, — şi am renunţat la acel post. 

Intre membrii direcţiunii erau atunci în 
vieaţă fondatorii Iacob Bologa, Ioan Hannia şi 
loan Popescu, încurseriţi între sine. Ba nu sunt 
nici chiar între membrii direcţiunii şi între membrii 
comitetului de supraveghiare, cari ca mandatarii 





acţionarilor au datoria să controleze şi activi- 
tatea direcţiunii, din care motiv d-l arhimandrit 
Dr. Ilarion Puşcariu, chiar în luna trecută a re- 
nunţat la postul său de membru al comitetului 
de supraveghiare, îndată ce s'a ales prin direc- 
ţiune fratele D-sale, domnul Iosif Puşcariu, membru 
în direcţiune. 

Membrii direcţiunii nu au voie a mijloc 
împrumuturi dela institut. 

Nici membrii direcţiunii, nici ai comitetului 
de supraveghiare, nici funcţionarii institutului nu 
se pot bucură de credit personal pănă când sunt 
în serviciul institutului ($. 60 din statute). 

Oficialii institutului nu sunt înrudiți nici între 
sine, nici cu membrii direcțiunii, 

Directorul executiv este referentul tuturor 
obiectelor supuse deliberării direcţiunii, afară de 
cele privitoare la persoana sa, dar fireşte nefiind 
membu al direcţiunii nu are vot deciziv. 

Mai mult îl supără precum se vede pe di 
acţionar al „Racoţanei* fapta că noua direcţiune 
constituită in majoritatea sa din oficiali, a urcat 
salariile oficialilor, va să zică, că oficialii înșișz 
și-au urcat salariile proprii. Dar pentru cur- 
marea acestui rău nu cere stabilirea mcompati- 
bilităţii între postul de membru în direcțiune şi între 
cel de funcționar al institutului, ci ar vol să mo- 
difice numai Ş-ul din statute, care dreptul de a 
mumă şi a salariză pe funcționari îl pune în com- 
petinţa direcțiunii, voind dânsul a rezervă acel drept 
pentru adunarea generală a acţionarilor 

Această medicină ar fi mai rea decât morbul. 
Pentrucă soartea ori-cărui institut financiar atârnă 
dela hărnicia, diligința şi onestitatea funcționarilor 
săi. 

Adunările generale, dela ai căror membri 
nu se cere altă cualificaţiune, decât posesiunea 
a cel puțin unei acții, întruniţi odată pe an, nu 
pot fi mai competenţi a apreciă cualificaţia can- 
didatului de funcţionar şi hărnicia, ce-l învredni- 
cește de un anumit salar, așa de bine ca direc- 
ţiunea, care il controlează mereu şi care având 
dreptul disciplinar asupra funcţionarului, în puterea 
legii este răspunzătoare şi moraliceşte şi materiali- 
ceşte pentru faptele şi omisiunile aceluia. 

In cazul concret însă, unde 5 din 7 membri 
ai direcțiunei sunt funcționari, și eu îi dau toată 
dreptatea acționarului reclamant, pentrucă în 
faptă înşişi funcționarii şi-au urcat salariile proprii, 

Aceasta şi după părerea mea, este un abuz 
de putere, care micşorează autoritatea direcţiunii 
în ochii celor ce in interesul institutului doresc 
să o vadă la înălţimea chemării sale, 

Dacă salariile funcţionarilor dela „Racoţana“ 
nu mai sunt corăspunzătoare recerinţelor timpului, 
dacă nu sunt în proporţie dreaptă cu munca 
prestată de funcţionari, și dacă institutului în dă 
mâna ca să numai pretindă şi jertfe materiale 
dela funcţionarii săi, cum la început sunt nevoite 
toate institutele să o facă, — atunci funcționarii 
mau decât să se mulțumească cu sfera lor de acti- 
vitate, să înceteze a fi deodată şi subordinat şi stăpân, 
să renunțe la postul de membri ai direcțiunii, 
— şi apoi cu drept cuvânt pot cere ameliorarea 
situaţiunei lor materiale. 

Ştiu eu că nepotismul, care deopotrivă are 
urmări funeste — precum la biserică așa şi la 
bănci — nu se poate deodată curmă la toate 
băncile, pentrucă toate sunt întemeiate prin un 
grup de oameni între cari sunt mulţi înrudiţi între 
sine, ba unele sunt chiar familiari; dezastrele 
provocate de acest nex familiar însă, mai vârtos 
la înstitutele străine, de cari aproape zilnic se 
ocupă publicistica, pot fi motive suficiente pentru 
băncile române, ca să se nizuiască suceesiv a 
curmă şi acest rău, Dar pe celalalt, adecă, ca 
să nu tolereze ca aceleaşi persoane în acelaş timp 
să fie şi funcționari şi membri ai direcțiunii insti- 
tutului — ĉl pot curmă când voiesc. 

Acestea sunt vederile 'mele cu privire la 
chestiunile sulevate de nn acţionar al „Racoţanei“. 

Rog pe „Gazeta Transilvaniei“ ca, — dacă 
nu o supără, — spre a satisface dorinței recla- 
mantului, să binevoiască a reproduce acest articol. 


Parteniu Cosma, 
directorul executiv al „Albinei“, 


CORESPONDENȚE. 


Teologi gr.-catolici români eliminați. 


Ni-se scrie din Oradea-mare, cu data de 
4/17 a curentei: 

Teologii români dela seminarul romano-ca- 
tolic de aici: Pteancu, Pataki, Lupeanu şi Alexandru 
Pop au fost eliminaţi ieri, prin o sentinţă a di- 
recţiunii seminariale, adusă şi executată, cum am 
zice: stante pede. 

Despre împrejurările cari au determinat di- 
recţiunea să aducă această sentinţă, şi să o exe- 
cute — dupăcum veţi vedeă — cu o rigoare, ca 
pentru făcătorii de rele, am aflat următoarele: 

Teologii dela seminarul romano-catolice din 
Budapesta au redactat o adresă (despre natura 
adresei nu sunt informat) cătră papa dela Roma. 
Adresa aceasta a fost trimisă, între altele, şi la 
seminarul 1om.-cat. din Oradea-mare, pentruca să 
o iscălească şi teologii de aci. 

Pomeniţii patru teologi români, din consi- 
deraţie, că în adresă se vorbeşte în numele „teo- 
logilor romano-catolici maghiari“, au denegat sub- 
scrierea, ei. 

Clericul care purtă adresa spre semnare pe 
la colegi, a denunţat rectorului pe cei patru ro- 
mâni. Şi după un cias, rectorul le-a comunicat 
sentința de eliminare, provocându-i ca imediat 
să-și strângă calabalicul şi să iasă din seminar. 

Învinuiţii au mărturisit, că ei nutresc cuve- 
nita înaltă veneraţiune faţă cu sfântul părinte 
dela Roma, socotesc însă că adresa nu vorbeşte 
și în numele lor, de aceea mau aflat de lipsă să 
o subscrie. 

Neînduplecabilul pater „misericordios“ le-a 
răspuns, că de mult îi are la răvaş ca pe niște 
răzvrătitori valahi, şi i-a scos formal la stradă 
pe clericii români, 

Tinerii consternaţi au alergat atunci la ca- 
nonicul Lauran, rugându-l să se intrepună pen- 
tru ei la rectorul. Faimosul canon naţional s'a 
năpustit atunci asupra bieţilor prigoniţi, şi zvâr- 
lind după ei cu epitetele de schismatici şi eretici, 
i-a scos afară. 

Neavând cui să se mai plângă, nici unde 
să petreacă noaptea, cei patru teologi au plecat 
încă aseară cătră casă. 

Ilustritatea Sa episcopul Radu, petrece în 
străinătate pentru căutarea sănătăţii. Bine facel 
Căci o constituţie slăbuţă ca a llustrităţii Sale, 
are nevoe de grije. Nu cred insă, că ar fi avut 
folos nici de d-sa teologii români. Căci oricât 
ni-l laudă preoţii lui, pentru energia ce ar fi ma- 
nifestând Il. Sa în întrunirile episcopilor papistași, 
cu pumnu în masă, — eu nu voiu uită niciodată 
acea caracteristică declaraţie ce a făcut acest 
vlădic românesc atunci, când a fost tras la răs- 
pundere, pentrucă la festivitatea întroducerii sale 
în scaunul episcopese de aici, a învitat numai 
clerul papistașese, iar pe românii de altă lege i-a 
ţinut departe de această sărbătoare. 

Inspiratul Ilustrităţii Sale a răspuns atunci, 
că românii greco-catolici sunt alcătuiți din suflet 
şi din trup. Sufleteşte sunt strâns legaţi de cato- 
lici, şi numai cu trupul sunt români. lar sărbă- 
toarea lor fiind pur spirituală, românii ar fi fost 
o notă discordantă intr'insa. 

Vor fi, cred, români „ignoranţi“, cari nu 
ştiu, ce caută tineri greco-catolici români în se- 
minarele rom.-catolice ungurești. Acestora le spun, 
că vlădiciile gr.-catolice române, chiar şi cele cari 
au seminarii proprii românești, trimit în fiecare 
an 2—3 clerici mai distinși în seminariile rom.- 
catolice din Pesta, Oradea, etc., unde apoi ace- 
stor tineri le este interzisă vorba românească şi 
cetitul românesc. 





Că ce folos are naţia și biserica noastră 
românească de preoți astfel crescuţi, mi-ar plăceă 
să ni-o spună vre-unul din fruntaşii bisericii gr.- 
catolice s. p. d-l Dr. Augustin Bunea. 

În fine vor fi şi de aceia români suciţi la 
cap, cari îşi vor pune întrebarea: ce e cauza, că 
lângă reşedinţa celui mai bogat vlădie românesc 
nu este seminar teologic? Căci acest seminar 
n'ar costă mai mult decât un sfert din suma 
care s'a cheltuit cu modernizarea palatului feri- 
citului episcop Pavel. Şi dacă actualul vlădie din 
Oradea ar da din venitul lui anual suma rece- 
rută pentru susţinerea acestui seminar, Măriei 
Sale tot i-ar mai rămânea o sumuliţă anuală, pe 
care nu ar da-o schimb pentru toată suma cât 
fac laolaltă plăţile tuturor vlădicilor români din 
Ungaria şi Transilvania. 

In chipul acesta zic şi eu, că nemărginitele 
moșii ale vlădicului din Oradea ar îi o binecu- 
vântare pentru neamul nostru. 

Altfel ele sunt bătaia lui D-zeu pentru noi. 


Glasul poporului. 


Poporul de rând îşi ridică glasul său ade- 
seori contra acelora, cari se pretind „inteligenţi“ 
dar prin purtarea Jor comit lucruri, cari- din punct 
de vedere etic şi naţional sunt „lucruri slabe“. 
Acela care a cercetat mai de aproape starea 
sufletească a poporului în acele cazuri a putut 
constată mai cu seamă reacţiunea poporului contra 
moravurilor importate dela streini. 

Din zi în zi auzim tot mai mult despre 
„greşeli“ cari provin din partea preoţilor şi învă- 
țătorilor noştri, contra cărora plugarii se plâng 
adeseori la locurile competente, dar fără a fi 
băgaţi în seamă, Se întâmplă că plânsorile lor nici 
atunci nu sunt luate în seamă, când se publică 
în presa noastră. 

Nu încape în acest articol să arătăm acele 
momente de înrudire, incuscrire, împrietinire și 
a. m. d. cari vor fi determinat pe „puternici“ dela 
unele consistoare să rezoalve asemenea plângeri 
ad calendas graecas, şi să aducă sentințe cari 
nu corespund dorinţei poporului. Constatăm numai, 
că presa noastră nu e luată în seamă şi că 
nu i se dă însemnătatea care se cuvine. 

In Bosnia- Herţegovina îndată ce apare o 
notiţă despre vr'un amploiat, profesor, învăţător, 
notar, jandarm, finanţ, pădurar etc. al guvernului, 
fie chiar în ziare din cele mai mici şi neinsem- 
nate, se pornește din partea guvernului țării îndată 
cercetare în acea afacere şi se trage la răspun- 
dere organul respectiv. Consistoarele sârbești din 
Bosnia-Herţegovina procedează asemenea, când 
apar notite despre organele spirituale, şi nu odată 
cetim rectificări în ziarele sârbești din partea 
consilierilor consistoriali, în numele consistorului. 

Autorităţile bisericeşti- școlare românești 
nu-şi bat insă capul cu aceea, ce se scrie în zia- 
rele noastre, poate deaceea, că văd că şi alţii fac 
asemenea. Dar acest procedeu e falsi „Acea ce 
tu pretinzi dela alţii să-ţi facă tie, fă şi tu altuia“. 
Numai în acest mod vom puteă sană moravurile, 
cari mereu copleşese pe aşanumiţii „pioniri ai 
culturei noastre“, și vom delătură răul la început. 

Ca să ilustrăm amintitele momente aducem 
cazuri concrete. In an. 1905/6 s'au plâns popo- 
renii din comuna Glogon (tractul Panciova) la 
consistorul episcopese din Caransebeş contra 
fostului lor paroh (astăzi mort). Când aceste 
plângeri n'au ajutat nimic, au apărut plângerile 
lor în „Poporul Român“ din Budapesta — fără să-și 
fi ajuns scopul. Acuma cetim în „fara Noastră“ 
Nr 9 că existenţa bisericei române din Panciova 
e în primejdie, în urma purtărei scandaloase a 
preotului Jancu Cerbu, contra căreia s'au plâns 
poporenii de mai multe ori la consistorul din Ca- 
ransehbeş, dar fără folos. 

Noi cari cunoaştem lupta Românilor pentru 
existenţa naţională în partea sudvestică a Băna- 
tului, unde sârhizarea neamului nostru n'a încetat 





incă, ci din contră progresează din zi în zi, 
suntem îngrijoraţi de soartea bisericei române 
din Panciova şi peste tot de soartea românilor 
în acel colţ al ţării. Afară de aceste nu vedem. 
acea disciplină în biserica noastă ortodoxă-ro- 
mână, fără care nici pace în biserică nici cinste. 
înaintea neamurilor conlocuitoare pentru biserica 
noastră drepteredincioasă nu poate fi. 

Dacă consilierii consistoriali din Caransebeş 
ar fi înțeles chemarea lor, nu s'ar fi serbizat. 
comunele româneşti Sefcherinul (lângă Glogon) şi 
Borcea (lângă Dunăre, cătră oraşul Semlin), — 
nu ar progresă serbizarea in comunele Satul-nou, 
Doloave ete. În Satul-nou şi Doloave nu dai de 
Român, care ştie vorbi bine românește, sau care 
să nu-și fi serbizat numele. In comuna Glogon 
care numără 1000 de Români, de o stare mate- 
rială foarte bună, s'a statificat şcoala românească 
anul trecut, acolo nici un Român nu e membru 
la despărțământul „Astrei“. Vre-o petrecere, con- 
cert, sezătoare literară românească, reuniune de 
cântăreți români la Glogon, Ofcea, Panciova, Sa- 
tul-nou, Doloave ete. nu s'a pomenit, Limba ro- 
mânească nu e nici intr'o parte a Ungariei atât 
de neglijate, ca în aceste părţi ale Banatului. 
Limba sârbească e introdusă în comersaţie, la 
învitări, pe afișuri în intruniri şi chiar ţăranul 
român când târguește în oraș dela meseriaşi Sârbi 
vorbește sârbeşte! 

Această stare tristă a Românilor din comi- 
tatul Torontalului e urmarea negligenţei factorilor 
competenţei, a „inteligenţei“ şi peste tot a nepăsării 
domnilor dela Caransebeș, cari în loc să trimită 
în acestea părţi expuse sârbizării, preoți Români 
neaoși, trimit acolo pe Dan ori Bran, numai dacă 
e „teolog absolut* sau dacă e înrudit cu N. N. dela 
consistor. Pe aceşti domni îi preocupă apoi grija de 
a strânge avere multă, de povăţuirea poporului 
şi întărirea lui economică şi în cultura naţională 
română nu-şi bat mult capul. 

Nu putem câștigă aceea ce s'a pierdut, dar 
putem salvă, ce e pe cale de a pieri. Pentru aceasta 
se cere însă o mână tare, care va îndreptă cursul 
smintit şi care va înaugură acea lucrare naţională, 
care are în vedere întegritatea neamului. Trebue 
mai departe o apropiere cinstită de popor, printr'o 
simţire a nevoilor şi plângerilor acestuia. Păcătoşii 
timbraţi în public şi exchiși din societatea bună, 
îndată ce nu vreau să se căiască şi îndrepte. 
Să fim drepţi cu acei cari merită dreptatea şi 
riguroşi cu acei cari își pun interesele personale 
mai pe sus de interesul naţional. La această lucrare 
ne- va ajută şi presa noastră, care merită mai 
multă atenţiune din partea „domnilor“ şi sprijinul 
cel mai mare din partea tuturor Românilor. 

Sarajevo, 1/14 Martie 1908. 

Zeodor Filipescu. 


Discursul d-lui deputat Maniu. Ultimul dintre 
deputaţii nostri, care a vorbit la dezbaterea pro- 
punerii referitoare la modificarea regulamentului 
camerii a fost d-l Dr. Iuliu Maniu, care a arătat 
că națiunea e în contra înăspririi acestui regu- 
lament, că înăsprirea atacă libertatea cuvântului, 
că propunerea lui Nagy Emil e mult mai rea în 
această privinţă decât a lui Tisza, că parlamentul 
actual n'are dreptul să mai aducă alte legi, decât 
reforma electorală pe baza sufragiului universal 
şi că înăsprirea regulamentului e condusă de şo- 
vinism. Arată mai departe că dacă reforma drep- 
tului electoral se face astfel ca să ocrotească in- 
teresele tuturor, nu e exchis că partidul naţiona- 
lităţilor şi-ar schimbă ţinuta politică. Face pro- 
punerea ca proiectul să fie luat dela ordinea zilei. 
Vrând să se ocupe şi de chestia naționalităților 
nedreptăţite prezidentul nu-i permite să continue 
pe această temă.  Protestează contra faptului că 
tot ce se face în Ungaria se face în interesul 
unei singure rasse. Arată că naţionalitățile sunt 
nedreptăţite şi în chestiile militare și că în cazul 
când oștirea ar deveni un instrument de maghia- 
rizare, aceasta s'ar răzbună asupra însaş oștirei, 

“care, frământată de chestii naţionale ar deveni 
incapabilă de luptă. Spune în fine că programul 
naționalităților e cel mai liberal şi tinde la des- 
voltarea tuturor popoarelor. 


Programul de lucru 


“al Comitetului central al „Reuiiunei române de 
-agricultură din comitatul Sibiiu“ pro 1908, stabilit 
în şedinţa din 7 Martie n. 1908. 


1. Pentru studiarea referinţelor economice 
din comune se vor ţineă întruniri agricole în co- 
muna Săsăuşi, Jina, Turnişor, Glimboaca, Șugag 
şi Cărpeniş. 

2. Pentru promovarea culturii vitelor de 
vassă aleasă, se va ţineă în comuna Săcel o ex- 
poziție de vite de prăsilă (a 18-a), impreunată cu 
împărţire de premii în bani 

3. Se va procură şi sortă o vifea de rassa 
„Pinzgau“ curată între membrii cu locuinţa în 
Pianul român, iar o a 2-a vițea, revenită Rsu- 
niunei din reproducţiunea (prăsilă) unei viţele 
dăruite în anii trecuţi, se va sortă între membrii 
din Mohu. 

4, Se va acordă (da) proprietarilor mici 
anume pentru procurarea de vite şi alte animale 
-de prăsilă împrumuturi cu 5%, interese, replăti- 
bile în 4 rate semestrale. 


5. Pentru îmbârbătarea economilor la culti- 
varea nutreţurilor mâiestrite, între membri se 
vor împărţi în mod gratuit seminte de trifoi, de 
luţernă, şi de napi de nutreţ. Totodată se va mijloci 
pentru obşte procurarea de seminţe mai bune şi 
mai ieftine, seminţe de nutrețuri, de verdeţuri 
(legume, zarzavat), de flori ete. Membrii împărtă- 
şiţi în trecut vor face bun serviciu raportând 
comitetului despre modul de purcedere la cultura 
acestor plante şi despre resultatul obţinut. 

6. Se va scoate eventual în tipar broşura 
„Nutrirea vitelor, sau îmbunătăţirea mijloacelor 
pentru nutrirea vitelor preste tot și îndeosebi 
în anii de secetă“, pentru a cărei scriere e pu- 
blicat concurs cu premiu de 100 cor. 

7. Pentru a înlesai cultura pomilor se vor 
împărți mai multe mii pădureţi de meri, peri, 
pruni, cireşi, vişini, gutui, etc. 

8. Membrilor cu locuinţa în Şura mare li se 
“dăruieşte câte 1 altoi măr pătul, care se va plantă, 
prin anume trimişi, în grădina fiecăruia. 

9. Un curs de pomărit se va ţineă la şcoala 
economică a consistorului arhidiecezan din Sibiiu. 

10. Dacă anul va fi favorabil culturei poa- 
melor, în comuna Avrig, sau în altă comună 
centrală din comitat, se va aranjă o expoziţie de 
poame (a 5-a) împreunată cu împărţire de premii 
în bani şi diplome de recunoștință. 

Jn acelaş timp se va pune în lucrare şi 
cuptorul de uscat poame sistem „Cazenille“, ce 
este zidit în Sălişte. 


11. In scopul răspândirei culturei de animale 
de soiu ales, se vor distribui între membri galite, 
stupi, coşniţe şi unelte pentru albinărit etc., se 
vor procură râmători de soiu ales şi se vor vinde 
intre membri, în condițiuni avantagioase etc. 


12. Pentru cunoaşterea istoricului comunelor, 
apoi a stării materiale a locuitorilor, a uneltelor 
economice folosite în trecut şi acum etc. — se 
vor escrie premii pentru cele mai bune monografii 
ale comunelor din comitat. 

13. Pentru cunoaşterea referinţelor higie- 
nice ale poporaţiunei, cum sunt locuinţele, hrana 
curăţenia, imbrăcămintea, îndeletaicirile ete., în 
comuna Potana se va aranjă o expoziţie de copii 
(a 3-ia), împreunată cu împărțiri de premii în 

ani, 

14. Se vor organizà comiţiile agricole din 
diferitele centre ale comitatului cu chemare între 
altele de a stabili cauzele decreșterii relative a 
poporaţiunii şi de a află mijloacele de delăturare 
ale lor. 

15. Direcţiunile însoţirilor noastre de credit 
săteşti sistem „Reiffeisen“ cum și cele ale tovă- 
răşiilor agricole sunt rugate a raportă despre 
lucrările săvârşite în 1907 şi a arătă eventualele 
imbunătăţiri întrate în vieaţa comunei dela infi- 
inţarea însoţirei. 

Totodată se va lucră la alcătuirea de cât 
mai număroase de asemenea însoţiri. 


16. Se va lucră la! desăvârşirea şeoalei 
practice economice din Sâliste şi se vor sprijini 
alcătuirile de şcoale de pomi comunale. 

17, Se va lucră la augmentarea colecţiilor de 


păpuși, chiemate a conservă şi răspândi portul 
original al ţăranilor noştri. 








18. Adunarea generală pentru anul 1907 se 
va ţineă în comuna Cornăţdl, 

19. Se pun la dispoziţie spre folosire piugul 
sistem Sack, grapa de fânaţe şi alte eventuale 
unelte economice. Acestea unelte la dorinţă se 
pun și în vânzare. 

20. Cum Reuniunea în 1912 împlineşte 25 
ani de existenţă, comitetul se va ocupă de pe 
acum cu feliul de sărbare al acestui rar ani- 
versar din vieața aşezămintelor noastre economice. 

Pentru conformitate : 


Victor Tordăşianu 
secretar. 


Scrisori cătră ţărani. 
XXIV. 
Bade Şofroane! 


Sunt ceasurile unsprezece din noapte, și eu 
încă tot mai seriul... 

Ai mei dorm cu toţii şi răsuflul lor 'lin imi 
mângâie biata inimă, 

După o zi de muncă și de joc nevinovat, mreaja 
somnului îi leagănă pe săniuşul lin al odihnei. 
Dormiţi, dragii tatii, — îmi zic, — căci voi încă n'aţi 
pătruns în tainele vieţii, trupul şi inima voastră 
trebuie să se întărească pentru lupta ce vă 
așteaptă. La capătul vostru veghez eu astăzi... 
Mâne-poimâne, veţi veghiă voi la capătul alor 
voştri. Dormiţi căci eu am pierdut de mult timpul 
fericit al copilăriei, când somnul binefăcător mă 
legănă în visurile lui de aur. | 

Nici nu mai ştiu une-ori, de-am fost şi 
eu copil... 


Până acum am scris altora, am stors din 
adâncul creerului încopeierile altor treburi... 

Şi, acum, la ceasul unsprezece, m'apuc să-ţi 
scriu D-tale, căci, pe când ai mei dorm, în tihna 
liniştită a nevinovăţiei, eu vreau să sbor, un ceas 
cel puţin, pe lanurile verzi ale satului meu, eu 
vreau, înainte de a o lăsă să se culce, să-mi 
trimet inima acasă, în satul nostru, acolo, unde 
mă chiamă toată dragostea mea. 

Ce mult mă mângăie faptul că nu-s adunat 
de pe drumuri, că am și eu un reazăm gându- 
rilor mele şi reazămul acela nu-i altul decât dra- 
gostea de voi, pe cari vam lăsat doinindu-vă 
doinele şi bocindu-vă morţii, căci doar ştiu eu 
bine că în locul meu s'au născut alţii, știu eu 
bine că plecarea mea din sat nu l-a schimbat 
întru nimic, Aceleași flori înfloresc primăvara, 
aceleaşi doine răsună prin desişul crângurilor şi 
pe întinsul lanurilor, aceleaşi doriti neimplinite 
fac să trăsară nevinovatul sân al fecioarelor, ace- 
leași chiote voiniceşti străbat prin valea satului. 
Alţi oameni, de sigur, dar aceeaşș lume. 

Ce-mi pasă mie deci, de-oi muri azi, sau 
de-oi muri mâne!... Ce 'nseamnă la urma urmei 
vieaţa unui om... Ceeace mă îngrijește, e să știu 
că vin alţii în urmă-mi, cari vor bate la fel coasa 
pe nicovală, cari vor simţi aceleaşi doruri, cari 
vor aveă aceleaşi nădejdi. 

Peară omul, căci omul e supus peirii.,. 
Vorba e să trăiască satul. 


Și legănat de dragostea alor mei, sbor acasă, 
cu toată simţirea, cu tot sufletul doririlor mele. 

Ce lin s'așează streaja ochiului obosit şi 
orbit de imbâcseaia prefăcută a orașului, când 
dă de întinsul nemărginit al firii. 


Ici holdele verzi se scaldă 'n poleială de 
rouă, legănate de-o boare lină, colo păpuşoiul 
înalt şi des își cântă fașâitul lui făgăduitor de 
belşug, iar prin pajiştea colorată fel şi fel auzi 
tainicul: pitpalac, pitpalac, pitpalac!... 

Și inima mea aleargă ca o albină de pe 
floare pe floare, culegând dulceţile adevărate ale 
bunătăţii dumnezeieşti. Ori ce păs a murit acuma 
în mine. Ce-mi pasă de ziua de mâne!... Știu 
eu bine că desiluzia de azi m'așteaptă şi mâne... 
Și la urma urmei, nici nu pot cere la oamenii 
de azi să fie alţi oameni mâne. Ceeace cer este, 
ca mâne, înviorat în suflet de nădejdea celor 
de-acasă, să pot răspunde desiluziei cu acelaş 
dispreţ, cu care i-am răspuns astăzi. 

D-ta, bade Şofroane, nu vei prea pricepe 
cele ce ţi-le scriu eu acum. Știu bine că vei 
zice: bietul om a nebunit, iote-l cum bate câmpii 
săracul de el. Știu eu că mai bine ai fi vrut să 
ti se rupă roatele carului şi să cădem în vrun 
şanţ, cu popă cu tot, decât să mă aduci la oraş 
şi să mă vezi în halul ăsta. 

D-ta, în liniştea patriarhală, în care ţi-ai 
trăit traiul, ai fost ferit de sbuciumările unei 
vieţi frământate de cele mai negre chinuri şi lo- 
vită de cele mai aspre înghețuri, 








Gândul D-tale cinstit s'a mărginit în sat. 
Aci zi eu zi, într'ai D-tale, ti-ai tocit vieata când 
mai bine, când mai rău, fără doruri mari, fără 
păreri de rău. Seară cu seară ai mulţămit Ta- 
tâlui ceresc de binefacerile Lui, dimineaţă cu 
dimineaţă I-ai cerut îndurarea. Şi cu nădejdea 
întracest puternic Părinte, ai privit furtunile vieţii 
'n faţă, şi ţi-ai fumat pipa de tăbac cu liniştea 
omului care nu se teme de rău şi nu trage nă- 
dejde de mai bine. 

Pe când noi, ăi dela oraș cuprindem in 
zarea gândului toate încopceierile traiului de-acum... 
Şi dacă, pe lângă darul de-a cuprinde cu gândul 
frământarea lumii de azi, mai ai şi-o inimă care 
să simtă cu cei ce sufer, apoi nu poţi să ineci 
in tine povara acestor gânduri, nu poţi să în- 
bâesești în cap atâta clocot de durere. Trebuie 
să răsufli... Şi aşă, pe-o filă de hârtie albă, con- 
deiul fuge ca mânat de vânt și aşterne toate 
păsurile ce-ţi frământă inima. 

In alergarea lui, gândul meu s'aşează sub 
straşina casei părintești. Mai trăiește încă cuibul 
fericirii copilăriei mele, Aceiaşi pereţi albi stră- 
lucesc în zarea soarelui, frăgarul bătrân stă încă 
falnie şi tăcut. Câte n'a văzut frăgarul acesta, 
câte poveşti n'ar puteă spune el. Doar’ coperişul 
casei, peste care a dat atâtea vremuri rele, îşi 
vaită anii bătrâneţii. 

Şi caut să pătrund înlăuntru prin ochiul 
ferestrii. 

Aceiaş laviţă stă lângă părete, masa e tot 
la locul ei, şi patul asemenea. La foc aceiaşi 
copii stau ghemuiţi păzind ceaunul cu mămăligă 
să nu dean foc. Doar’ feţele imi sunt necu- 
noscute. 

Aceiaş lume şi totuş alţi oameni. 

Indurerat de amintirea copilăriei gândul meu 
sboară în ţintirim, lângă două cruci putrede cari 
se leagănă în bătaia vântului. Şi acolo, într'ai mei, 
inima-şi desleagă băierile dând drum unei sim- 
tiri care nu se poate descriè, 

Şi crezi d-ta că povestea mea-i unică? 

Nu... 

Aceeaş poveste e şi-a altora. 

Alţi oameni, aceleași dureri. 


Vezi, bade Șofroane, sunt în lumea asta, 
nădejdi mari, cari ar cuprinde cu întinderea lor 
intreaga fire, dar sunt şi neputinţe cari nu pot 
umpleă golul unui paiu. O scânteie de duh 
e 'n stare să sfarme un munte, pe când atâtea 
sute de braţe nu-l pot găuri. 

De ce oare nu poate face elefantul aceea 
ce poate face o furnică și, totuș, dacă laba ace- 
stui puternic animal ar călcă peste un cuib de 
furnici le-ar nimici. 

Sunt taine ale firii acestea, greu de înţeles, 
şi totuş cu atâta meşteşug încopeiate. Cine a 
orânduit astfel lucrul? Noi oamenii? De sigur 
că nul Altă putere este care a dat furnicei în- 
suşiri mai mari ca elefantului și totuș ce deose- 
bire e între el şi mica furnică. 

lată cât de slabă este pătrunderea minţii 
noastre în tainele maistorului care le-a așezat 
toate acestea după tipicul lor... 

Si cine-i acel mare maistor, cine-i ziditorul 
a toate orânduelile lumii, dacă nu Tatăl ceresc ? 
Căci cine poate purtă grije de hrana micului 
viermuleţ, cum şi de aceea a animalului puternic, 
decât acela care i-a zămisiit? Cine deci conduce 
toate mișcările noastre și poartă de grije de toate 
faptele noastre, dacă nu Acela care ne-a creat 
şi ne-a dat darul gândirii, podoaba cea mai 
scumpă de care este omul împărtășit. 


Cu supunere şi cu sfială îmi plec deci capul 
înaintea Creatorului, pentrucă străbaterea minţii 
mele-i preā mărginită ca să cunoască pe deplin 
cărările vieţii, pe cari e! mi-a orânduit să umblu. 

Şi-așă gândul meu, întărit de siguranţa că 
trăieşte în ceruri un Tată care poartă paşii vieţii 
mele, se desparte de acele două cruci şi sboară 
în vârtejul lumei ca să-şi împlinească soartea, 
după cum va porunci ziditorul a toate, 

Crede deci în Domnul Măririi, ziditorul 
omului și sădește, încât poţi, încrederea aceasta 
în sufletul alor D-tale. 

Fă să străbată peste veacuri numele lui 
cel sfânt, fă să se sălăşluiască în inima D-tale 
şi într'alor D-tale voinţa Lui preainaltă — şi — 
nu te teme de nimic... 


Căci s'au găsit oameni, cari în micimea și 
îngustimea minţii lor caută să tăgăduiască pu- 
terea dumnezeirii, bade Şofroanel... Atât de de- 
parte a ajuns îndrăsneala omului, încât caută să 
descoasă tainele cerescului Părinte. Totuș cerce- 
tările lor mau putut slăbi adevărul credinţei 
noastre, făr' să-l întărească şi mai mult. 

Nefiind deci ai noştri ci ai Creatorului nostru, 
să nu ne ridicăm gândul asupra Lui, făr' cu cre- 
dinţa tare, care a fost rezzâmul părinților noștri, 
să ne ducem vieaţa, împlinind poruncile Lui. 

Cu gândul acesta se frământă creerul meu 
mărginit, pe când geana ochiului se lasă do- 
moală și obosită asupra vederii. Cu gândul acesta 
mă întore şi ascult răsuflarea uşoară a copila- 
şilor mei, zicându-mi: Doamne, ie ti-i încre- 
dințez, căci tot ce-i al meu, mai întâi al Tău 
este!... Fă Doamne ca să se sălăşluiască tronul 
măririi Tale în sufletul lor, fă, ca prin ei şi urmaşii 
lor să viezi în vecii vecilor. 

Delasântioana. 


ŞTIRI 


Aviz. Rugăm pe abonaţii noştri cari sunt 
in restanjă cu plata abonamentului să binevoiască 
a se achită de urgență căcă îmbunătățirile ce am 
adus revistei sunt împreunate cu mari greutăţi 
materiale. 





o 

Demonstraţii contra banului Croat. Tine- 
rimea din Zagrab a înscenat o mare demon- 
straţie in contra Banului care eşise Joi seara la 
plimbare însoţit fiind de șeful secţii Crukovici și 
comitele suprem. Vucetici. Eşind dintr'o tutun- 
gerie unde-și cumpărase niște ţigări, a fost hui- 
duit şi fluerat, tinerii au năvălit asupra lui cu 
bastoanele cântând cântece naţionale croate. 
Situaţia fiind critică, el s'a refugiat într'o farmacie ; 
în câteva minute farmacia a fost înconjurată de 
mii de oameni cari strigau: Jos cu Banul! Jos 
maghiarii ! A intervenit poliţia, care a fost hui- 
duită şi bătută cu pietre; mai mulţi polițiști au 


fost răniţi. 
[=] 


Zaharie Bârsan in Braşov. Harnicul nostru 
artist iși începe turneul său în ziua de 29 Martie 
st. n. dând prima reprezentaţie teatrală în Braşov. 
Îi dorim deplin succes, E 


Reforma armatei române. In şedinţa din 20 
Martie camera a votat unanim proiectul de re- 
organizare al armatei prezentat de d-l general 
Averescu ministru de răsboiu, adecă întroducerea 


serviciului militar de 2 ani. 
lei 


Adunări socialiste în capitală. In ziua de 
20 1. e. partidul social-democrat a ţinut 50 de 
adunări in cari protestau în contra amenințării 
lui Andrăssy de-a desfiinţă reuniunile socialiste. 
S'a făcut apel la muncitorime ca să fie gata în 
orice clipă, la luptele cari se vor da îndatăce gu- 
vernul va prezentă proiectul său referitor la su- 
frajul universal. Din partea poliţiei s'au luat mă- 
suri energice cu ocaziunea acestor adunări, însă 
a fost de prisos, fiindcă muncitorimea s'a împră- 


ştiat în linişte. 
o 


Conferenţa d-lui |. G. Ludu ţinută în 22 l. e. 
în „Casa Naţională“ asupra operelor lui M. Sa- 
doveanu a avut un succes deplin. Conferenţiarul 
într'o limbă bogată după ce a făcut o reconstruire în 
liniamente generale a operilor lui Sadoveanu, a 
stăruit întrun procedeu foarte reușit asupra apti- 
tudinilor prozatorului, îndeosebi asupra romanti- 
cizmului din primele — şi asupra notei reale 
din ultimele volume, în fine asupra concepției so- 
ciale. Conferenţiarul a fost viu aplaudat. 


o 

O frumoasă producţiune teatrală a avut loc 
în comuna Criş (|. Sighişoara) în seara de 3/16 
Faur a. c. La 71/, seara sala școalei eră ticsită 
de popor. Producţiunea s'a început cu marșul: 
Haideţi frați cu arma'n mână, cântat de tinerime. 
A urmat piesa „Paza Maicei Sfinte“ dramă, în 
4 acte de A, Pop. Rolurile au fost interpretate de 
feciori şi fete, cari au jucat foarte bine. Ca punct al 
treilea urmează poezia „Limba mea* declamată de 
drăgălaşa fetiță Mariţi Gheaju. Cu o vioiciune de 
nedescris ne spune, că limba românească e cea 
mai frumoasă dintre toate limbile lăsate de D-zeu 
pe pământ, și chiar împărăteasă să ajungă, limba 


tot nu şi-o lasă! E viu aplaudată şi rechemată | 

pe scenă. Punctul din urmă e piesa „Mâfa cu 
clopot“, comedie de I. Vulcan, care a produs 
mult haz. Să fii văzut pe românaşii noştri prinşi 
în horă, de-ţi eră mai mare dragu. Străinilor a 
făcut o bună impresie portul nostru românesc, 
căci nu se mai puteau sătura privindu-l. Piesa 
a fost jucată bine şi laudă se cuvine atât dile- 
tanților cât și conducătorului lor, învățătorului 
care n'a pregetat să instrueze pe tineri. Am dori 
ca să auzim despre astfel de lucruri bune în 
toate satele noastre, căci pe lângă folosul moral 
ele aduc adesea, ca şi in cazul de faţă și un 


frumos venit material. 
© 


Moartea lui Vasile Cioban. In comuna Roşia- 
Montană, a murit bătrânul Vasile Cioban în etate 
de 79 ani. Răposatul e părintele d-rilor Aurel, 
Virgil şi Pompiliu Cioban. Să-i fie tărâna uşoară! 

$ o 


Condamnat. Advocatul slovac Dr. Mihail 
Zibrin din Brezno-bânya a fost condamnat la 
500 cor. amendă sau 20 zile închisoare, pentru 
că a strigat „Trăiască Juriga şi Hlinca“. Până 


când tot aşa! 
© 


Baronul Rauch în Budapesta. Banul Croaţiei 
a fost Vineri în 21 Martie in Budapesta, şi se 
afirmă că a avut o lungă întrevedere cu mi- 
nistrul Wekerle. In dietă se colportează știrea 
că guvernul maghiar a împuternicit pe baronul 
Rauch să îa cele mai extreme măsuri în contra coa- 


liţiei Oroato-Sârbe. 
© 


Asigurarea călătorilor de pe căile ferate un- 
gare. Se lucreuză un proiect de lege care va aduce 
mari servicii publicului călător. Fieștecare călător 
e asigurat cu 25,000 de coroane dela momentul 
când să urcă pe tren. Taxa de asigurare se va 


incassà prin urcarea de 20 bani la fiecare bilet. 
o 


Vizita Impăratului Wilhelm la Viena. Se ve- 
steşte că împăratul Wilhelm după ce se va în- 
toarce dela Corfu unde se va întâlni cu regele 
George al Greciei, se va duce la Viena spre a 
felicită pe Monarchul nostru cu ocaziunea jubi- 


leului său. 
© 


„Crişana“ institut de credit şi de economii 
societate pe acţii în Brad anunţă, că acest in- 
stitut, ale cărui statute au fost aprobate prin de- 
cisul nr. 1731/908 polg. al Tribunalului reg. din 





Deva, în prima adunare generală extraordinară 
ținută la 15 Martie 1908 s'a contopit cu înso- 
țirea „Crişana“, societate de economii şi credit. 
în Brad, primind întreaga avere a acesteia cu 
toate activele și pasivele ei şi garanţa atât faţă 
de membrii insoţirei „Crişana“ cât şi fată de 
creditorii acesteia, 

Incepând deci cu numita zi societatea pe acţii 
„Crişana“ va continuă activitatea însoțirei cu 
aceluşi nume, care încetează a mai exista. 


© 

Îmbunătăţirea stărei ofițerilor din România. 
D-1 St. Filipescu Drăgăşani în şedinţa din 20 1. c. 
a camerei a propus d-lui ministru de răsboiu îm- 
bunătăţirea soartei ofiţerilor. D-sa a declarat că 
are să îmbunătăţească soartea ofiţerilor printr'o: 
serie de măsuri indirecte simplificând uniformele 
şi alte îmbunătăţiri. 


© 
Moartea unui scriitor italian. Zilele aceste a. 
murit Edmondo Amicis, unul dintre cei mai po- 
pulari scriitori ai Italiei. Răposatul a fost soldat 
la tinerețe, și a luat parte la războiul în contra 
Austriei. Mai târziu a părăsit cariera de ofiţer şi 
s'a dedicat cu totul literelor. A publicat poezii, 
novele și admirabile descrieri de călătorie. Unele: 
din aceste au fost-traduse în mai multe limbi. 

Amicis a trăit 62 de ani. 

pre plăentă stire! 


"După o favorabilă cumpărare, 

sunt în plăcuta poziţiune a oferi 

Onoratului public cele mai bune 

și ieftine articole de primăvară. 
Cu deosebită stimă: 


Gerson Griinblatt, 


confecțiune de ghete și pălării 
pentru Dame, Domni și copii 

desfacere mare, câştig putin. 


"TINA NSRI ARU 91998759 


Principiul comercinlni 

Banca de asigurare 


: TRANSSYLTANIA“ 


4- din Sibiiu -> 
întemeiată la anul 1868 
în Sibiiu, str. Ciesnaâdiei Nr. 5 (edificiile proprii). 
Fonduri de întemeiare şi de rezervă 2.120,131.9i'cor.: 
asigurează în cele mai avantagioase condiţii: 
contra pericolului de incendiu și exploziune, 
edificii de orice fel, mărfuri, mobile, vite, producte economice etc. 
o~ asupra vieţii æa 


în toate combinaţiile: capitale pentru cazul morţii, asigurări de zestre, de copii, de studii, 
rente pe vieaţă etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 


+++ 








Valori asigurate contra incendiului : 
94.975.294:— coroane. 








Dela întemeiare s'au solvit: 
pentru despăgubiri de incendii 4,295.120.15 coroane, 
pentru;capitale asigurate pe viaţă  3.760,810.2l coroane. 


Oferte şi orice informaţiuni se pot luă dela: Direcțiune în Sibiiu, str. Cisnădiei Nr. 5, 
etagiu I, curtea I, și la agenturile principale din Arad, Braşov, Cluj şi Bistriţa, cum şi 
dela subagenţii din toate comunele mai mari. 

Capitale asigurate asupra vieţii: 
9.293,195'— coroane. 

Tiparul tipografiei Arhidiecezane în Sibiiu.. 

